open-index/open-wikipedia-markdown huggingface dataset:
Thomas Wright (astronom)

**Thomas Wright** (født 1711 i Durham, død 1786) var en engelsk astronom, matematiker, instrumentmaker, arkitekt og hagedesigner.

Wright er kjent for publiseringen av *An original theory or new hypothesis of the universe* i 1750, som forklarer Melkeveiens utbredelse på himmelen som en følge av at vi betrakter en flat skiveformet struktur av stjerner fra innsiden. Denne ideen ble senere tatt opp og videreutviklet av Immanuel Kant.

## Referanser


## Litteratur
* *An original theory or new hypothesis of the universe.* Introduction by M.A. Hoskin.
* Hoskin, M.: *The Cosmology of Thomas Wright of Durham.* I: Stellar Astronomy. Chalfont St  Giles (1982), 101-116.
Jim Armstrong

**Jim** eller **Jimmy Armstrong** er navnet til flere personer:

*Jim Armstrong (gitarist) – nordirsk gitarist, født 1944
*Jim Armstrong (journalist) – sportsjournalist for *Denver Post*
*Jimmy Armstrong (1901–1977) – engelsk fotballspiller (1901–1977) som spilte for Chelsea, Tottenham, Luton og Bristol Rovers
*Jimmy Armstrong (fotballspiller, født 1904) – engelsk fotballspiller (1904–1971) som spilte for Clapton Orient, QPR og Watford
*Jim Armstrong (curlingspiller) – canadisk rullestolcurlingspiller (født 1950) fra British Columbia
*Jimmy Armstrong (fotballspiller, født 1899) – engelskfotballspiller (1899–1971) som spilte for Chester-le-Street og Stalybridge Celtic
*Jim Armstrong (bryter) – australsk fristil-bryter og Rugby league-spiller (1917–1981)
Die PARTEI

**Die PARTEI** (tysk: **Partei für Arbeit, Rechtsstaat, Tierschutz, Elitenförderung und basisdemokratische Initiative**) er et parodisk-satirisk parti i Tyskland, stiftet i 2004 av redaktøren for satiremagasinet *[[Titanic (satiremagasin)|Titanic]]*.

Partiet har deltatt i valg til Forbundsdagen, flere landdags- og kommunalvalg i Tyskland og ved valg til Europaparlamentet. Ved delstatsvalget i Berlin i 2011 oppnådde det 0,9 prosent av andrestemmer (partivalgstemmer). Partiet har også hatt oppslutning både av førstestemmer (personvalgstemmer) og andrestemmer i deler av Hamburg og Berlin, men har hittil ikke lykkes med å få noen mandater. Partiet fikk ikke tillatelse til å delta i valget til Forbundsdagen i 2009. Imidlertid deltok det under landdagsvalgene i Nordrhein-Westfalen (2010), Hamburg, Baden-Württemberg, Mecklenburg-Vorpommern og Berlin (2011).

## Navn
Navnet PARTEI (partiet) dannes av den første bokstaven i hvert ord av partiets lange betegnelse: **P**artei für **A**rbeit, **R**echtsstaat, **T**ierschutz, **E**litenförderung und basisdemokratische **I**nitiative (*Partiet for arbeid, rettsstat, dyrebeskyttelse, elitens understøttelse og grunnleggende demokratisk initiativ*) og er således både et akronym og et apronym (akronym som innebærer et allerede eksisterende ord).

## Program

Partiprogrammet gjelder uendret siden stiftelsen i august 2004. Det er ifølge stifteren Sonneborn utledet av programmet til Bündnis 90/Die Grünen. I tillegg finnes fremfor alt regionale ideer og krav som utveksles mellom medlemmene og brukes i valgkamp, men som ikke nødvendigvis er i samsvar med programmet. Ifølge Sonneborn dreier det seg om en bevisst populisme for å vinne velgere.

## Hintnerjugend
Under mottoet «Vi trenger en barne- og ungdomsbevegelse, fordi en barne- og ungdomsbevegelse er noe vi behøver» ble det 5. juni 2005 grunnlagt ungdomspartiet Hintner-Jugend, oppkalt etter generalsekretær Thomas Hintner. Den offisielle hilsen til Hintnerjugend er «Hi Hintner».

Ungdomspartiets hilsen henspiller således på ungdomsbevegelsen til NSDAP, Hitlerjugend, såvel som på partiets hilsen, den såkalte Hitlerhilsen. Bekledningen til Hintner-Jugend er blå skjorte, grå bukser og rødt halstørkle, slik som den til Freie Deutsche Jugend, ungdomsorganisasjonen i DDR.

## Representanter
Manuel Lindlar, som opprinnelig var valgt inn til kommunestyret i Leverkusen for die Linke, kunngjorde 17. mai 2011 sin overgang til PARTIET. I 2013 fikk partiet valgt én representant ved lokalvalget i Lübeck. Ved europaparlamentsvalget i 2014 fikk partiet sitt første mandat på europeisk plan.

## Referanser


## Eksterne lenker
* 
*
Kimani Njogu

**Kimani Njogu** er en kenyansk språkviter og grunnlegger og leder for Africa Health and Development International.  Han har bachelor- og mastergrad fra Universitetet i Nairobi og fikk i 1988 et stipend for å gå på Yale University. Der tok han en PhD i lingvistikk i 1993.

Njogu har skrevet flere verk og oversatt flere andre til swahili, blant disse utkastet til grunnlov i Kenya. Han fikk Noma-prisen sammen med Rocha Chimera i 2000 for boken *Ufundishaji wa Fasihi: Nadharia na Mbinu*, en lærebok om å undervise i litteratur. Han var rådsmedlem i International African Institute ved University of London i perioden 1998-2007 og sitter i styret i flere organisasjoner for swahili i Afrika og i Legal Resource Foundation. Han har også vært engasjert i opplæringsprogram i flere land over hele verden  

Njogu har jobbet som amunuensis i afrikanske språk og litteratur ved Kenyatta University og fra 1997 har han organisert årlige konferanser for språk, kultur og litteratur for Kenya National Language Committee (CHAKITA) der han er styrelder.

## Eksterne lenker
* Kort biografi hos Africa Health and Development International
* Presentasjon hos Twaweza Communications
Rocha Chimera

**Rocha Chimera** er en kenyansk professor og forfatter. Han fikk Noma-prisen i 2000 for *Ufundishaji wa Fasihi: Nadharia na Mbinu* som han skrev sammen med Kimani Njogu. Chimera har en B.Ed. og M.A. fra Kenyatta University og en PhD fra Ohio University. Han er professor i swahili og var tildligere leder for avdelingen for språk og lingvistikk ved Egerton University. Han er nå rektor ved School of Humanities and Social Sciences, Pwani University College i Kilifi i Kenya.

Han har publisert verker som *Kiswahili: Past, Present and Future Horizons* (ISBN 9966-846-35-2) og *Ufundishaji wa Fasihi: Nadharia na Mbinu* (ISBN 9966-22-157-3) (med Kimani Njogu) og skuespillet *[[Mnara wawaka moto!: uhalifu]]* (ISBN 9966-846-39-5).
Titanic (satiremagasin)

***Titanic*** er et tysk satiremagasin med redaksjon i Frankfurt am Main. Magasinet ble stiftet 1979 og utgis månedlig.

## Eksterne lenker
* Magasinets internettside
Jacobus Kapteyn

**Jacobus Cornelius Kapteyn** (født 19. januar 1851 i Barneveld, død 18. juni 1922 i Amsterdam) var en nederlandsk astronom. Han er mest kjent for de omfattende studiene av Melkeveien og den som først fant bevis for galaksens rotasjon. Sammen med David Gill ga han ut en katalog med over &nbsp;stjerner på den sørlige stjernehimmelen.

## Referanser


## Kilder
* 
* Kapteijn, Jacobus Cornelius (1851–1922) (nederlandsk)
* www.answers.com – Jacobus Kapteyn (engelsk)

## Eksterne lenker
*
Harlow Shapley

**Harlow Shapley** (født 2. november 1885, død 20. oktober 1972) var en amerikansk astronom.

Shapley studerte astronomi ved Princeton University og engasjerte seg spesielt i formørkelsesvariabler (*A Study of the Orbits of Eclipsing Binaries*, 1915).

I 1914 ble han ansatt ved Mount Wilson Observatory hvor han først og fremst engasjerte seg i stjernefotometri. Resultatet fra disse studiene publiserte hen i *Studies Based on the Colors and Magnitudes in Stellar Clusters 1-19* («Contributions from the Mount Wilson Observatory», VI-X, 1915-21), og disse førte han til et utbredt og banebrytende perspektiv på universets utstrekning og størrelse, bl.a. at Solen ikke befinner seg i Melkeveiens sentrum, men et godt stykke utenfor, og at de store stjernehopene befinner seg i målbar avstand fra Melkeveien og synes å avta mot denne.

I perioden 1921&ndash;52 var han direktør for Harvard College Observatory i Cambridge, Massachusetts, og studerte der magellanske skyer og variable stjerner som videre fortsettelse av hans diskusjon om universets struktur. Han studerte dels alene og dels sammen med andre – blant annet sin kone Martha Betz Shapley – lys- og fargekurver for enkelte variable stjerner, og beregnet banen for formørkelsesvariabler.

## Referanser


## Kilder
* 
*
Emil Artin

**Emil Artin** (1898–1962) var en østerriksk-amerikansk matematiker av armensk avstamming.

Han var professor i Hamburg fra 1925 til 1937 og fra 1958 til 1962. I mellomtiden arbeidet han i USA. Han har levert viktige bidrag innen tallteorien.

## Referanser


## Eksterne lenker
*
Abosede Emanuel

**Abosede Emanuel** er en nigeriansk akademiker som er ekspert på jorubareligion. I 2001 vant han Noma-prisen for boken *Odun Ifa/Ifa Festival*.

## Referanser
Matrjosjka

**Matrjosjka** (og skrevet som *matruska* eller *matrusjka*; etter russisk матрёшка, også kjent som babushka) er i russisk tradisjon en hul, dekorativt malt dukke, og en typisk suvenir i Russland. Dukkene kan deles i to, og inni hver dukke er det en mindre, lignende dukke.

Ordet матрёшка er i russisk et kjælenavn for kvinner, fra latin *mater*, «mor».

Tradisjonen kom til Russland fra Japan på slutten av 1800-tallet. Her var den japanske tradisjonen kombinert med russisk håndverkstradisjon – russiske håndverkere hadde hundreårig tradisjon med å male påskeegg av tre. Den første kjente Matrjosjka-maleren var Sergej Maljutin. Han tegnet en skisse og ba tredreieren Vasilij Zvjozdotsjkin om å lage et sett dukker. Den første ble malt som en voksen bondejente, søstrene hennes ble stadig yngre – den innerste var bare et spedbarn.

Ved verdensutstillingen i Paris i 1900 ble dukkene kjente i vesten, og de ble snart populære.

Fra slutten av 1980-årene ble det det og produsert satiriske matrjosjka-dukker, gjerne slik at den russiske presidenten var malt ytterst, og tidligere statsledere fulgte på – der den minste gjerne var Lenin.

Matrjosjka-dukker er gjerne skåret i lindeved.

## Kilder
* Russland journal

## Eksterne lenker
*
Sveriges bandyforbund

**Svenska Bandyförbundet** organiserer bandysporten i Sverige. Forbundet ble stiftet 5. april 1925 i Stockholm av 29 representanter fra 49 klubber. Sune Almkvist ble forbundets første formann. Det svenske bandyforbundet sluttet seg 26. august samme år til det svenske idrettsforbundet. Bandyidretten eksisterte i Sverige fra omtrent 1905, men ble fram til 1925 organisert av Svenska Fotbollförbundet. 12. februar 1955 var Sveriges bandyforbund med på å grunnlegge Det internasjonale bandyforbundet (FIB).

Det svenske bandyforbundet har, i likhet med det internasjonale bandyforbundet, hovedkvarter i Katrineholm. Forbundet består av 23 «distriktsförbund», som er fordelt i regionene «nord», «mitt» og «syd».

### Seriespill
Siden 1931 har Sveriges bandyforbund arrangert nasjonalt seriespill. Fra starten til 1981 het øverste divisjon «Division I». Fra 1981 til 2007 ble øverste divisjon kalt «Allsvenskan», mens siden 2007 har toppdivisjonen hatt navnet Elitserien.

## Referanser


## Eksterne lenker
* Svenska Bandyförbundet
Alain Aspect

**Alain Aspect** (født 15. juni 1947) er en fransk fysiker. I 2022 ble han tildelt Nobelprisen i fysikk sammen med John F. Clauser og Anton Zeilinger.

Han har vært forskningsdirektør ved Centre national de la recherche scientifique (CNRS, Institutt for teoretisk og bruksoptikk), Institut d'Optique Orsay og professor ved École polytechnique. Han tok doktorgraden i 1983 ved Orsay med avhandlingen *Experimental Tests of Quantum Mechanics by Bell's Inequalities*. Her skildrer han det kjente Aspect-eksperimentet. Aspect har også forsket eksperimentelt på kvante&shy;egenskapene til lyset og gjort eksperiment med laseravkjøling av atom.

Han har fått mange priser og er medlem av Det franske vitenskapsakademiet fra 1994.

## Referanser


## Eksterne lenker
* 
* Atom Optics group, Laboratoire Charles Fabry, Institut d'Optique
* Biography at CNRS
* http://www.lcf.institutoptique.fr/Groupes-de-recherche/Optique-atomique/Membres/Membres-permanents/Alain-Aspect   
* http://www.academie-sciences.fr/academie/membre/Aspect_Alain.htm 
* *Lévy Statistics and Laser Cooling*: http://www.cambridge.org/us/knowledge/isbn/item1169242/?site_locale=en_US
* *Speakable and Unspeakable in Quantum Mechanics*: http://www.cambridge.org/us/knowledge/isbn/item1149699/?site_locale=en_US
* *Introduction to Quantum Optics*: http://www.cambridge.org/us/knowledge/isbn/item2712310/Introduction%20to%20Quantum%20Optics/?site_locale=en_US
Suomen Jääpalloliitto

**Finlands bandyforbund**, finsk: *Suomen Jääpalloliitto*, ble stiftet 18. mars 1972 og organiserer bandysporten i Finland. Bandy har vært drevet i Finland siden tidlig på 1900-tallet, men fra 1907 til 1971 ble idretten organisert sammen med fotball av Finlands Bollförbund. Finlands Bollförbund var med på å grunnlegge Det internasjonale bandyforbundet (FIB) i 1955.

Finlands bandyforbund arrangerer nasjonal serie, der øverste divisjon kalles Bandyliiga. Forbundet har hovedkvarter i Helsingfors.

## Referanser


## Eksterne lenker
*
Notto Fipp

**Notto Fipp**, egentlig **Notto Tellefsen Senum**, (født 24. september 1885 på Senum i Hornnes og Iveland, død 14. oktober 1931 i Kristiansand) var en norsk kappgjenger.

Som 16-åring dro han til sjøs, og var sjømann i to og et halvt år før han gikk i land i USA i 1904. Under oppholdet i USA ble han vegetarianer. Det er ikke kjent hvor lenge han ble værende i USA, men han var tilbake i hjembygda i 1922.

Sommeren 1929 gikk han fra Kristiansand til Oslo uten å spise, bare drikke. Han brukte 13 dager på turen, og tok av 13 kg. Mens han var i Oslo, ble han kjent med vegetarianeren Hans Jakob Røgler, som så fulgte ham på sykkel på turen tilbake til Kristiansand. På tilbaketuren spiste Notto Fipp bananer, og greide strekningen på 4 dager og 9 timer.

I juli 1930 gikk han fra Oslo til Trondheim på 5 dager og 22 timer. Han spiste bananer og drakk melk på turen, og ble igjen fulgt av Røgler på sykkel. Året etter gikk han om kapp med dansken Sigurd Bernt fra København til Oslo. Også den gangen ble Notto Fipp fulgt av Røgler på sykkel, og levde på bananer, men han ble slått av den mye yngre dansken.

Natt til 11. oktober 1931 ble Notto Fipp påkjørt i Setesdal, og han døde på sykehus i Kristiansand 14. oktober.

Notto Senum kalte seg Fipp og Fippen etter at han hadde anlagt et tynt fippskjegg. Etter langturene til fots med bananer som eneste mat fikk han også tilnavnet Bananen. I 2010 utga Lars Saabye Christensen romanen *[[Bernhard Hvals forsnakkelser]]*, som er inspirert av historien om Notto Fipp.

## Se også
* Trondheim - Oslo til fots

## Referanser


## Kilder
* Arkivverket Kristiansand: Den originale Notto Fipp (besøkt 28. mars 2012)
Nytt demokrati

**Nytt demokrati** er et politisk parti i Hellas. Det er landets dominerende høyreparti. Nytt demokrati rommer både liberale og konservative elementer, og partiet har hele tiden vært tilhengere av Hellas’ medlemskap i EU.

Partiet ble grunnlagt av Konstantinos Karamanlis etter militærdiktaturets fall i 1974. Under Karamanlis’ ledelse ble Hellas både assosiert medlem av Det europeiske økonomiske fellesskap (fellesmarkedet) og senere i 1981 medlem av Det europeiske fellesskap.

Nytt demokrati har historisk sett vært rivalen til det sosialdemokratiske partiet PASOK, som så har blitt fortrengt av det radikale SYRIZA.

Foran valget i juni 2012, da landet befant seg i en gjeldskrise, ønsket partiet å beholde Hellas i EU og eurosonen, og Antonis Samaras ble statsminister i en regjeringskoalisjon med Nytt demokrati, PASOK og Demokratiske venstre, etter at Nytt demokrati ble valgvinner. Nytt demokrati måtte overlate regjeringsmakten til SYRIZA etter valget i januar 2015, men kom tilbake igjen etter valget i 2019, da partiet fikk flertall alene.

Nytt demokrati har tradisjonelt sin høyeste oppslutning på Peloponnes, i Sentral-Makedonia og i Vest-Makedonia, og står svakest på Kreta, på De egeiske øyer, i Attika og i Vest-Hellas.

Nytt demokrati er medlem av Den internasjonale demokratiske union og Den sentrumdemokratiske internasjonale, og partiets representanter i Europaparlamentet er tilsluttet Det europeiske folkeparti.

## Ledere
*Konstantinos Karamanlis 1974–1980
*Georgios Rallis 1980–1981
*Evangelos Averoff 1981–1984
*Konstantinos Mitsotakis 1984–1993
*Miltiadis Evert 1993–1997
*Kostas Karamanlis 1997–2009
*Antonis Samaras 2009–2015
*Vangelis Meimarakis 2015–2016
*Kyriakos Mitsotakis 2016–

## Fotnoter


## Referanser


## Eksterne lenker
*
Robert Julius Trumpler

**Robert Julius Trumpler** (1886–1956) var en sveitsisk-amerikansk astronom.

Etter innledende skolegang gikk Trumpler på Universitetet i Zürich, men ble senere overført til Georg-August-Universität Göttingen hvor han tok sin doktorgrad i 1910. I 1915, under første verdenskrig, emigrerte han til USA og sluttet seg til University of California. Han tok en stilling ved Allegheny Observatory og dro senere til Lick Observatory. I 1921 ble han naturalisert statsborger i USA. Han ble valgt til medlem av United States National Academy of Sciences i 1932.

Trumpler er mest kjent for observasjonen av at lysstyrken til de fjerne åpne stjernehopene var lavere enn forventet og at stjernene tilsynelatende var rødere. Dette ble forklart av interstellar støv spredt gjennom galaksen, noe som førte til absorpsjon (ekstinksjon) av lys eller interstellar ekstinksjon av lys.

Trumpler fortsatte å studer og katalogisere åpne stjernehoper for å fastslå størrelsen på Melkeveien. I begynnelsen antok han at analysene ga en øvre grense på Melkeveiens diameter på ca. &nbsp;parsec med solen plassert et sted nær sentrum, selv om han senere endret dette. Mens han katalogiserte åpne stjernehoper utviklet han også et system for klassifisering i henhold til antall stjerner som ble observert i dem, hvor konsentrert disse stjernene er i sentrum av hopen og omfanget av den tilsynelatende lysstyrken. Dette systemet, kjent som Trumpler-klassifisering, er fremdeles i bruk.

## Referanser
Karm

**Karm** er betegnelse på den faste rammen som er festet i en vegg, og som et dørblad eller et vindu er hengslet til (henholdsvis **dørkarm** eller **vinduskarm**). Karmen er i kontakt med dørbladet eller vinduet når det er lukket. 

Karmen er festet i bindingsverket (eller eventuelt reisverket) med karmskruer og ofte kiler mellom karmen og bindings- eller reisverket. 

## Standardmål
Dører og vinduer har diverse standardmål, og det er vanlig at åpningen i bindingsverket måler hele 100&nbsp;mm, hvor hver hele 100&nbsp;mm kalles for et modulmål. En åpning i bindingsverket på 900&nbsp;mm betyr derfor et modulmål på 9 M. For å få den døren man skal ha må man derfor måle "hullet " i veggen. 

* Det ytre målet til karmen er 10&nbsp;mm mindre enn modulmålet, som for 9 M-dør vil si 890&nbsp;mm. 
* Åpningen som dørbladet skal inn i er igjen 60&nbsp;mm mindre enn yttermålet til karmen, som for en 9 M-dør vil si 830&nbsp;mm. 
* Selve dørbladet er 5&nbsp;mm mindre enn åpningen til dørbladet, som for en 9 M-dør vil si 825&nbsp;mm.  
* Den frie åpningen mellom karmene i døråpningen er 20&nbsp;mm mindre, som for en 9 M-dør vil si 805&nbsp;mm. 

Det vil si at en 800&nbsp;mm dør (8 M) har 800&nbsp;mm åpning i bindingsverket, 790&nbsp;mm ytre mål på karmen, 730&nbsp;mm åpning i karmen til dørbladet, 725&nbsp;mm bredde på dørbladet og åpning mellom karmene på 705&nbsp;mm.

### Standard bredde
I Norge per 2020 er noen vanlige modulmål på innerdører 7 M, 8 M og 9 M, hvilket vil si en åpning i bindingsverket på henholdsvis 700&nbsp;mm, 800&nbsp;mm og 900&nbsp;mm. For ytterdører er vanlig bredde 9 M eller 10 M, hvilket vil si en åpning i bindingsverket på 900&nbsp;mm eller 1000&nbsp;mm. 

Med en avrunding på 5&nbsp;mm kan man grovt si at den frie åpningen mellom karmene i døråpningen er omtrent 100&nbsp;mm smalere enn modulmålet. eksempelvis: 
* 7 M: 605&nbsp;mm fri åpning 
* 8 M: 705&nbsp;mm fri åpning 
* 9 M: 805&nbsp;mm fri åpning 
* 10 M: 905&nbsp;mm fri åpning 

### Standard høyde
I Norge per 2020 er vanlig høyde på dører et modulmål på 20 M eller 21 M, det vil si en fri åpning i høyden på henholdsvis 1905&nbsp;mm eller 2005&nbsp; mm.

### Betegnelse
En dør med dørkarm som skal passe i et hull på 900&nbsp;mm x 2100&nbsp;mm kalles dermed i modulsystemet for en 9x21&nbsp;M dør.

## Gerikt
Karmen monteres slik at kanten av karmen på den siden der døra åpnes, er i flukt med overflaten på panelet. Det legges en dørlist eller gerikt som skjuler spalten mellom dørkarm og reisverk/panel og som danner en pen ramme rundt døra mellom dør og panel.

## Utforing
På andre siden av veggen sees en spalte i karmen som passer til utforingen. Siden bredden av karmen er mindre enn tykkelsen av bindings- eller reisverket i tillegg til panelene/platene, må utforingen plasseres og eventuelt justeres i bredden slik at denne forskjellen er fylt ut.

## Se også
* Dørlukker
* Karmoverføring.
* Listverk
* Modulsystemet
Værmelder

**Værmelder** er en person som presenterer været i en værmelding, for eksempel i fjernsyn og radio. I Norge har de fleste værmeldere oppnådd kjendisstatus. Værmelderne i fjernsyn bruker som oftest green- eller bluescreen når de varsler været.

## Noen kjente norske værmeldere
*Kristen Gislefoss
*Kristian Gislefoss
*Eli Kari Gjengedal
*Siri Kalvig
*Vibeke Klemetsen
*Isabella Martinsen
*Vidar Theisen
*Kristian Trægde
Galaktisk plan

Det **galaktiske plan** er planet hvor hoveddelen av en skiveformet galakses masse ligger. Retningen vinkelrett på det galaktiske planet peker mot de *galaktiske polene*. Oftest i faktisk bruk blir begrepene *galaktisk plan* og *galaktiske poler* brukt for å spesifisere planet og polene til Melkeveien, vår egen galakse hvor jorden befinner seg.
Hamdi Sakkut

**Hamdi Sakkut** var en egyptisk professor i arabisk litteratur. Han fikk i 2002 Noma-prisen for seksbindsverket *The Arabic Novel: Bibliography and Critical Introduction, 1865–1995*, som gav en pressentasjon av alle romaner som kom ut på arabisk mellom 1865 og 1995. 

## Referanser


## Eksterne lenker
* Profil på africanseer.com
Abd al-Rahman al-Sufi

**Abd ar-Rahman as-Sufi** ( ‘Abd ar-Raḥmān aṣ-Ṣūfī), også **Abd ar-Rahman Abu al-Husain**, best kjent som **as-Sufi** eller **al-Sufi**, i vesten også **Azophi**, (født 903 i Rayy, død 25. mai 986 i Shiraz) var en persisk astronom.

## Liv og virke
Han levde ved emiren Adud ad-Daulas hoff i Isfahan i Perserriket og jobbet med oversettelse og utvidelse av greske astronomiske verk, spesielt Almagest av Ptolemaios. Han bidro med flere rettelser av Ptolemaios' stjerneliste og gjorde sine egne beregninger av lysstyrke og størrelsesklasse som ofte avvek fra Ptolemaios' beregninger. Al-Sufi identifiserte den store magellanske skyen, som er synlig fra Jemen, dog ikke fra Isfahan; denne ble ikke sett av europeere før Magellans reise på 1500-tallet.

Han observerte at ekliptikkplanet heller med hensyn til himmelekvator og regnet ut med større nøyaktighet det tropiske årets lengde. Han observerte og beskrev stjerner, deres posisjoner, deres magnituder og deres farge, konstellasjon etter konstellasjon. For hver konstellasjon utarbeidet han to tegninger, én sett fra utenfor den himmelske sfære, én sett fra innsiden (som sett fra jorden).

As-Sufi skrev også om astrolabiet og fant flere ytterligere bruksområder for dette, rundt ett tusen i tallet. Han forklarte ikke bare dets nytte innen astronomi, men også innen islamsk astrologi, for oppsettelse av horoskoper, navigasjon til sjøs, landmåling, tidsberegnelse, qibla, salat (bønn) og meget annet.

As-Sufi publiserte sitt hovedverk, *Stjernebildenes bok* (eller egentlig *Fiksstjernenes bok*) i år 964. Den var forfattet på arabisk, som var den islamske dannelses språk. Boken er en astronomisk katalog og atlas med innhold bestående av både beskrivende tekst og bilder, der han i tillegg til oversatt materiale og gjengivelse av arabiske overleveringer delgav meget av sitt arbeid og sine oppdagelser. Verket var gjennomillustrert med stjernenes konstellasjoner, med angivelse av stjernenes posisjoner, lysstyrke og farge. Verket er organisert etter stjernebildene.

## Verkutgaver
* *Kitab suwar al-kawakib al-thamaniya wa-'l-arba'in*, Daar al-Afaq al jadida, Beirut 1981.
* *Description des étoiles fixes*: Suwar al-kawakib. Traduction de Hans Carl Frederik Christian Schjellerup. Edité par Fuat Sezgin, Eggers, St.-Pétersbourg 1874; Nachdruck IGAIW, Frankfurt 1986. (Digitalisat UB Halle)

## Litteratur
* Heinrich Suter: *Die Mathematiker und Astronomen der Arabischen Literatur und ihre Werke*, 1900, Nachdruck Amsterdam 1982. (Digitalisat  Bibalex; Michigan)

## Referanser
Amarapura

**Amarapura** (burmesisk:  - pali: *de udødeliges by*) er en by i Myanmar. Den har omtrent 10&nbsp;000 innbyggere. Byen ligger øst for elven Irrawaddy 11 km syd for Mandalay, like ved Innwa. Den ble grunnlagt i 1781 under kong Bodawpaya, og var hovedstad i to perioder, 1783–1821 og 1842–1853.

## Referanser


## Eksterne lenker
*
Det harmoniserte system for beskrivelse og koding av varer

**Det harmoniserte system for beskrivelse og koding av varer**, forkortet **HS-konvensjonen** (fra engelsk: *Harmonized System*) er et internasjonalt system for klassifisering av varer som danner grunnlaget for de fleste lands tolltariffer. Det er en konvensjon som vedtas av Verdens tollorganisasjon (WCO). Systemet ble utferdiget i Brussel 14. juni 1983 og har siden blitt vedlikeholdt og oppdatert gjennom nyere endringsprotokoller. Systemet benyttes til klassifisering av varer som importeres til eller eksporteres fra Norge slik det kreves i *Lov om inn- og utførsel av varer* (vareførselsloven).

## Varenummer
Alle land som benytter Det harmoniserte system som utgangspunkt for sine tolltariffer må benytte 6 siffer for å nummerere sine vareklasser for import og eksport. Dette nummeret kalles et HS-nummer. I Norge benyttes 8 siffer kalt et tariffnummer eller varenummer og de første 6 siffer utgjør HS-nummeret. Det 7. siffer avspeiler vanligvis nasjonale tolloppdelinger eller tollsatser. Det 8. siffer benyttes til å dekke nasjonale, statistiske behov og dessuten Landbruks- og matdepartementets og Utenriksdepartementets interesser når det gjelder inn- og utførselsreguleringen. I noen tilfeller blir det 8. siffer også benyttet for å skille ut avgifts- og/eller gebyrbelagte varer.

## Referanser



## Eksterne lenker
* toll.no Tolletatens offisielle nettsted
Symfoniorkesteret ved Høgskolen i Volda

**Symfoniorkesteret ved Høgskolen i Volda** ble opprettet i 1947 av Ingmar Fottland, som var lektor i musikk ved Volda lærarskule. Sammen med sentrale musikere ble symfoniorkesteret startet og har vært i kontinuerlig drift frem til i dag. Besetningen er på rundt 40 musikere med en blanding av bygdefolk, studenter og ansatte ved høgskolen. Tallet på musikere varierer fra konsert til konsert, og der repertoaret krever det blir det hyrt inn musikere for å dekke spesialinstrument. Orkesteret har flere konserter i løpet av året, med nyttårskonsert og nasjonal festkonsert 17. mai som tradisjonelle høydepunkt. I tillegg turnerer orkesteret i nærmiljøet.

## Dirigenter
Dirigenter etter Ingmar Fottland har vært Thorleif Hauso, Bjarne Dankel, Ivar Torvanger, Nils Ose, Helge Hamsaas, Leif Barmen, Harald Eikaas, Bård Dahle, Rune Bergmann, Øystein Salhus, Øyvind Johan Eiksund, Øyvind Granden Berg, Kjetil Grøtting, Bert Handrick, Miki Campins, Magnar Åm, Bjarte Engeset, Michael Pavelich og Elizabeth Oltedal. Sistnevnte har dirigert orkesteret siste årene og er orkesteret sin første kvinnelige dirigent siden orkesteret ble startet i 1947.

## Eksterne lenker
Offisielt nettsted for Symfoniorkesteret ved Høgskolen i Volda
Paul Bielby

**Paul Anthony Bielby** (født 24. november 1956 i Darlington) er en engelsk tidligere fotballspiller som spilte som midtbanespiller for Manchester United FC, Hartlepool United FC and Huddersfield Town AFC.

Bielby ble utnevnt til Order of the British Empire (MBE) i 2008 for sin innsats for unge mennesker.

## Referanser
Leif Mannerström

**Leif Mannerström** (født 17. mars 1940) er en svensk restauratør. Han har fra 1994 til 2010 drevet restauranten Sjömagasinet i Göteborg. Mannerström er en av dommerne i *[[Sveriges mästerkock]]* som vises på TV4. Mannerström har også drevet restaurantene Golfrestaurangen i Hovås, Johanna, Aquarella på Kanarieöarna, Belle Avenue, Mannerström & Jansson, Steak, Kometen. Johanna, som åpnet i 1974 og som Mannerström drev sammen med Crister Svantesson, var den første svenske restauranten med inspirasjon fra *[[la nouvelle cuisine]]*, det nye franske kjøkkenet.

## Referanser
Storgata (Lillehammer)

:::*Se [[Storgata|pekerside]] for flere forekomster av Storgata.*

**Storgata** er en gate i Lillehammer. Gaten løper gjennom hele sentrum, fra Hamarvegen i syd til Gudbrandsdalsveien.

Storgata, opprinnelig bebygget fra Søndre park til Mesnabrua, er blant Lillehammer bys eldste og tidligste bebyggelse og har hele tiden huset byens handelssentrum. De fleste butikkene i Lillehammer sentrum finnes i eller i nærheten av Storgata. En stor andel av bebyggelsen i gaten har vesentlig verneverdi.

Opprustingen av Storgata, med tilpasning av gamle bygninger til moderne utnyttelse, mottok Statens byggeskikkpris i 1984.

I Øyer, nord for Lillehammer, ligger miniatyrparken *[[Lilleputthammer]]*. Denne er en miniatyrkopi av Storgata (fra Søndre park til Lilletorget) slik den så ut på 1930-tallet.
Under Vinter-OL i 1994 ble Storgata godt kjent, og omtalt som «Stågata» på grunn av folkelivet.

## Galleri

Bilde:Lilleputthammer.JPG|Modell av Storgata anno 1930 på Lilleputthammer
Bilde:Bøhmergården Lillehammer.jpg|Bøhmergården, Storgata 55. Vedtaksfredet.
Bilde:No-nb digibok 2012101006012 0035 1.jpg|Storgata i Søndre bydel på 1860-tallet
Bilde:No-nb digibok 2012101006012 0119 1.jpg|Storgata under kongebesøket i 1906
Bilde:No-nb digibok 2012101006012 0128 1.jpg|Gudbrandsdalens bataljon i Storgata i 1895


## Referanser


## Litteratur
* *Gate og gutu – historien bak gatenavnene i Lillehammer*. ISBN 82-90385-18-8 Fåberg Historielag (2. opplag, 1997).

## Eksterne lenker
* 
* Lilleputthammer: Storgatevandring i miniatyr (beskrivelser av mange av de gamle bygårdene i gaten) - *lilleputthammer.no*
Peter Ankersen

**Peter Svarrer Ankersen** (født 1990) er en dansk fotballspiller som spiller for FC København.

Den tidligere vingen spiller primært høyreback, men kan også bekle venstrebackposisjonen. Ankersen beskrives som en moderne backtype; en offensiv og fotrapp spiller med bra ballkontroll.

Peters tvillingbror, Jakob Ankersen, spiller også for brødrenes ungdomsklubb .

## Karriere
### Esbjerg
Ankersen startet sin fotballkarriere i , og fikk én kamp for A-laget før han sommeren 2010 gikk til .

### Vejle
Ankersen imponerte i Vejle-drakta, og ble av dansk TV2 Sport kåret til årets talent i dansk 1. divisjon 2010/2011, i hans første sesong for klubben.

### Rosenborg
Ankersen signerte 29. mars 2012 en kontrakt med . Han ble tildelt draktnummer 2.

### Esbjerg
Sommeren 2012 ble det klart at Ankersen vendte tilbake til moderklubben grunnet hjemlengsel og mistrivsel i Trondheim.

### Red Bull Salzburg
Ankersen signerte for Red Bull Salzburg i juli 2014.

### Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

## Referanser


## Eksterne lenker
* 
*  Offisiell statistikk for Rosenborg Ballklub, Peter Ankersen
Maurice Auslander

**Maurice Auslander** (født 3. august 1926 i Brooklyn, New York, død 18. november 1994 i Trondheim) var en amerikansk matematiker som gjorde banebrytende arbeid innen kommutativ algebra og homologisk algebra. Han beviste Auslander–Buchsbaum teoremet at regulære lokale ringer er faktoriell og Auslander–Buchsbaum formelen (kommutativ ringteori). Auslander introduserte også Auslander–Reiten teorien og Auslander algebraer som er innenfor representasjonsteori (artinske algebraer).

Auslander tok doktorgraden ved Columbia University, var professor ved Brandeis University i USA fra 1957, og var også professor II ved Universitetet i Trondheim. Han oppholdt seg mye i Norge og påvirket mange norske algebraikere gjennom sitt samarbeid med dem. Han ble innvalgt i American Academy of Arts and Sciences i 1971.

## Referanser


## Kilder
* 

* 
* 

## Eksterne lenker
* 
* Maurice Auslander Distinguished Lectures
* Maurice Auslander, Mathematician, 68, New York Times obituary
*
Acrodipsas

***Acrodipsas*** er en slekt av glansvingene som tilhører underfamilien stjertvinger (Theclinae).  

## Utseende
Disse stjertvingene mangler de stjertene på bakvingen som ellers er typisk for denne gruppen. De er små stjertvinger, gjerne med vingespenn 20-25 millimeter. Oversiden er blå i vingenes indre del, brun i den ytre, men kan også være helt brun eller gyllen. Et uvanlig trekk er at hos noen arter er hunnene blå, hannene brune, det motsatte av hva som er vanlig hos glansvinger. Undersiden er lysbrun med uregelmessige tverrbånd og to svarte flekker ved bakkanten av bakvingen.

## Levevis
Larvene til i alle fall noen av artene i denne slekten er rovdyr som jakter på maurlarver. Det er også mulig at maurene forer larvene, i alle fall ser det ikke ut til at de på noen måte opptrer aggressivt overfor dem.

## Utbredelse
Slekten er utbredt i Australia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Luciini Lyell & Waterhouse, 1914
******* slekten *Acrodipsas* Sands, 1980
******** *[[Acrodipsas arcana]]* (Miller & Edwards, 1978)
******** *[[Acrodipsas aurata]]* Sands, 1997
******** *[[Acrodipsas brisbanensis]]* (Miskin, 1884)
******** *[[Acrodipsas cuprea]]* (Sands, 1965)
******** *[[Acrodipsas decima]]* Miller & Lane, 2004
******** *[[Acrodipsas hirtipes]]* Sands, 1980
******** *[[Acrodipsas illidgei]]* (Waterhouse & Lyell, 1914)
******** *[[Acrodipsas melania‎]]* (Sands, 1980)
******** *[[Acrodipsas mortoni]]* Sands, Miller & Kerr, 1997
******** *[[Acrodipsas myrmecophila]]* (Waterhouse & Lyell, 1913)

## Kilder
* Lepdioptera larvae of Australia – *Acrodipsas myrmecophila* http://lepidoptera.butterflyhouse.com.au/lyca/myrmec.html

## Eksterne lenker
* 
* Brower, Andrew V. Z. 2007. [''Acrodipsas'' i The Tree of Life Web Project, http://tolweb.org/ http://tolweb.org 
* www.funet.fi – ''Acrodipsas''
Pseudodipsas

***Pseudodipsas*** er en slekt av glansvingene som tilhører underfamilien stjertvinger (Theclinae).  

## Utseende
Små stjertvinger uten tydelige stjerter på bakvingene. Oversiden er mørkbrun, men kan ha innslag av blå skjell. Undersiden er lysbrun til hvit, med brune tverrstriper og et par mørke flekker ved bakkanten av bakvingen.

## Levevis
Larvene lever på ulike busker fra flere forskjellige plantefamilier.

## Utbredelse
Slekten er utbredt i Australia, Ny-Guinea, New Britain og Molukkene.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Luciini Lyell & Waterhouse, 1914
******* slekten *Pseudodipsas* C. & R.Felder, 1860
******** *[[Pseudodipsas aurea]]* Sands, 1976
******** *[[Pseudodipsas cephenes]]* Hewitson, 1874
******** *[[Pseudodipsas eone]]* C. & R.Felder, 1860
******** *[[Pseudodipsas maluku]]* Tennent, Müller & Rawlins, 2009
******** *[[Pseudodipsas mulleri]]* Tennent, 2004
******** *[[Pseudodipsas una]]* D'Abrera, 1971

## Kilder
* Lepidoptera larvae of Australia – *Pseudodipsas eone* http://lepidoptera.butterflyhouse.com.au/lyca/eone.html
* Lepidoptera larvae of Australia – *Pseudodipsas cephenes* https://web.archive.org/web/20100826083714/http://lepidoptera.butterflyhouse.com.au/lyca/cephen.html

## Eksterne lenker
* 

* Brower, Andrew V. Z. 2007. [''Pseudodipsas'' i The Tree of Life Web Project, http://tolweb.org/ http://tolweb.org 
* www.funet.fi – ''Pseudodipsas''
Lindenfels

**Lindenfels** er en by i Odenwald i Landkreis Bergstraße i delstaten Hessen, Tyskland. Den hadde 5001 innbyggere i 2010.

## Referanser


## Eksterne lenker
*
Paralucia

***Paralucia*** er en slekt av glansvingene som tilhører underfamilien stjertvinger (Theclinae).  

## Utseende
Små stjertvinger uten tydelige stjerter på bakvingene.
Oversiden er brun, gjerne med oransje flekker eller litt metallisk glans. Undersiden er gråaktig med mørkere tverrstriper.

## Levevis
Larvene lever gjerne på busken *Bursaria spinosa* (familien Pittosporaceae). De finnes sammen med maur, som beskytter dem, trolig får maurene et eller annet fra larvene.

## Utbredelse
Alle tre artene lever i Australia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Luciini Lyell & Waterhouse, 1914
******* slekten *Paralucia* Waterhouse & Turner, 1905
******** *[[Paralucia aurifer]]* (Blanchard, 1848)
******** *[[Paralucia pyrodiscus]]* (Doubleday, 1847)
******** *[[Paralucia spinifera]]* Edwards & Common, 1978

## Kilder
* Lepidoptera larvae of Australia – *Paralucia spinifera* http://lepidoptera.butterflyhouse.com.au/lyca/spinif.html

## Eksterne lenker
* 

* Brower, Andrew V. Z. 2007. [''Paralucia'' i The Tree of Life Web Project, http://tolweb.org/ http://tolweb.org 
* www.funet.fi – ''Paralucia''
Brian Birch

**Brian Birch** (født 18. november 1931 i Salford, Lancashire, død 2019 i Sør-Afrika) var en engelsk fotballspiller som spilte i en rekke engelske fotballklubber fra slutten av 1940-tallet til 1960-tallet.

Birch sluttet seg til Manchester United som 14-åring i mai 1946, og ble profesjonell to år senere. Han debuterte på seniorlaget 27. august 1949, som venstre indreløper i et oppgjør som endte 1-1 hjemme for West Bromwich Albion. Birch var alltid en del av Manchester Uniteds førstelag, men bortsett fra en kortere periode i 1950-51-sesongen, hvor han scoret fire mål på ni kamper, levde han aldri opp til potensialet, og ble solgt til Wolverhampton Wanderers for £10 000 mot slutten av 1951-52-sesongen. Hans opphold i klubben ble imidlertid kort, og det ble ny overgang til Lincoln City etter bare ni måneder.

I løpet av tre år i Lincoln City spilte Birch mer enn 50 kamper og scoret 15 mål. Han droppet profesjonell fotball et år, da han spilte for Boston United, før han i 1956 gikk til Barrow. Han spilte fast på førstelaget i klubben, hvor han spilte 60 kamper og scoret 27 mål over to sesonger. Han signerte for Exeter City i september 1958, og gikk til Oldham Athletic i januar 1960. Birch spilte for Rochdale fra mars 1961, hvor han også begynte trenerkarrieren.

Birch spilte uregelmessig for lag i amatørligaen de neste årene, før trenererfaringen ledet ham til Blackburn Rovers, hvor han trente et av klubbens juniorlag.

Birch var trener for Galatasaray fra 1970 til 1973, hvor klubben han trente vant tre seriemesterskap på rad i Süper Lig. Birch trente også Helsingborg en sesong.

## Referanser


## Eksterne lenker
* 
* Profil på StretfordEnd.co.uk **(engelsk)**
* Profil på MUFCInfo.com **(engelsk)**
Sunnmøre kammermusikkfestival

**Sunnmøre kammermusikkfestival** ble arrangert for første gang våren 2010 etter initiativ av direktør på Høgskolen i Volda Jacob Kjøde jr., fiolinist Annar Follesø, og komponist og pianist Wolfgang Plagge. På samme måte som Den norske dokumentarfilmfestivalen, vokser Sunnmøre kammermusikkfestival ut av det aktive miljøet ved Høgskolen i Volda. Festivalen varer tilsammen en uke og er situert på søre Sunnmøre i Møre og Romsdal.

## Festivalens aktivitet
Festivalen består av tre kjerneelementer:
# **Konserter**. De tre siste dagene av festivalen er dedikert til kammermusikkonserter i ulike tettsteder på søre Sunnmøre (Volda, Ørsta, Herøy, Ulsteinvik).
# **Mesterklasser**. De tre første dagene blir det arrangert mesterklasser for unge musikktalent i regionen.
# **Seminar**. Det blir arrangert seminar, åpne prøver mm. for musikkinteresserte. Både seminarene og mesterklassene er lagt til lokalene til Høgskolen i Volda.

Festivalartister har blant andre inkludert Tor Espen Aspaas, Björn Nyman, Marianne Thorsen, Ole Edvard Antonsen, Annar Follesø, Wolfgang Plagge, Andreas Brantelid, Johannes Weisser, Berit Norbakken Solset, Lise Berthaud, Jennifer Stumm, Yuval Gotlibovich m.fl.

I tillegg legges det hvert år ned et stort arbeid av frivillige som deltar i festivalen kor og orkester. Disse er rekruttert fra regionen, og er viktige medspillere under festivalens avslutningskonsert.

## Organisasjon og daglig drift
Festivalen er drevet som et aksjeselskap i nært samarbeid med Høgskolen i Volda. Festvalens styre består av fem personer fra regionen under ledelse av styreleder Martin Foldal. Organisasjonen er bygget opp av frivillige hovedsakelig tilknyttet høgskolen. I tillegg er noe av den kunstneriske innsatsen knyttet til festivalens kor og orkester ledet av personer rekruttert fra regionen. Pr. 2014 har festivalen kun en fast tilsatt, daglig leder Øyvind Johan Eiksund, som tok til i stillingen høsten 2011. Sommeren 2014 ble det stiftet en venneforening for festivalen, med formål om å arbeide for festivalens ve og vel gjennom året, samt å hjelpe til med praktiske gjøremål i forkant av og under festivaluken.

## Årets festival
Årets festival (2014), den femte i rekken, er lagt til perioden 1.-6. september.

## Eksterne lenker
* Sunnmøre kammermusikkfestival sitt offisielle nettsted
* Annar Follesøs hjemmeside
Bjørn Norbye

**Gunnar Bjørn Reichenwald Norbye** (født 28. januar 1897 i Halden, død 6. mai 1940 i Tromsø) var en norsk offiser, jurist og fylkesmann. 

Han vokste opp i Halden, der faren var politibetjent. Faren kom fra gården Stenrød i daværende Berg kommune og tilhørte Norbye-slekten fra Asak. Familien forandret navn fra Stenrød til Norbye i 1921.

Han ble student 1916 og cand.jur. 1925. Norbye gjennomførte Krigsskolen og ble kaptein i 1930. Han arbeidet som fullmektig ved Oslo byfogdembete 1925-1929 og sekretær i Justisdepartementet 1929-34. Han ble i 1934 borgermester II (sosialrådmann) i Trondheim og i 1938 utnevnt til fylkesmann i Troms.

Norbye var ombord da DS «Richard With» ble angrepet i 1940. Skipet ble evakuert og passasjerne satt i land ved Finnlandseidet. Norbye fikk lungebetennelse og døde i Tromsø.

## Referanser
Ribbensbrudd

**Ribbensbrudd**, **costafraktur**, er et vanlig brudd i ett eller flere ribben.

Ribbena er spesielle siden de er lange, tynne og de er mange parallelle ben som skal holde formen på brystkassa og bidra til undertrykk i brysthulen ved innpust.

Ribbensbrudd kan oppstå både ved trykk, slag, ved vridninger og ved kraftig hoste. Etter trykk eller slag vil et ribben ofte få et brudd på to forskjellige steder. Ribbensbrudd vil være vanligere ved benskjørhet (osteoporose), og ved spredning av kreft (metastaser) til ribbena.

Smertene ved ribbensbrudd kommer ofte først etter ett til to døgn, og mange husker ikke at de har vært utsatt for noe uhell/skade, traume eller spesiell bevegelse som kunne gi ribbensbrudd. Tilstanden kan være smertefri om bruddstedet holdes i ro. Smertene vil komme ved bevegelse, kraftig pusting, ved latter, hoste og løfting. Smerten vil tilta i løpet av en del dager, og deretter bedre seg over et par uker.

Ribbensbrudd har sjelden komplikasjoner. Ved større skader kan et ribben stikkes innover og lage sår i overflaten av lungen som kan gi lekkasje av luft fra lungen inn i mellomrommet mellom lungen og brystkassen slik at lungen klapper sammen (pneumothorax). Ved større skader med et stort antall ribbensbrudd kan brystkassa falle sammen og gjøre pusting vanskelig og berettige bruk av respirator.

## Diagnose
Påvisning av smerter tilsvarende brystkassen på samme sted og av samme karakter der det er ømhet ved trykk mot spesielle punkter gir sikkert holdepunkt for ribbensbrudd, sammen med beskrivelse av smertene med forverring ved bevegelse, dyp pusting, latter, hoste og løfting.

Røntgenbilde av ribbensbrudd vil ofte ikke vise synlig brudd fordi bruddflatene står på plass. Etter noen dager kan man muligens se oppklaring av benstrukturen ved bruddspalten, men tidlig røngenundersøkelse av ribbensbrudd er langt mer usikker enn klinisk undersøkelse. Ved et gammelt ribbensbrudd kan man på røntgen se brusk og bendannelse omkring bruddet. Ved tungpusthet kan røntgen eventuelt kunne påvise luft i lungesekken (pneumothorax).

## Behandling
Arbeidstakere med mye tunge løft og tungt arbeide bør sykmeldes. Pasienten bør prøve å unngå bevegelser som gir smerter. Smertestillende midler vil oftest være uhensiktsmessige, siden smertene er moderate ved forsiktig bevegelsesmønster.
På første del av 1900 tallet ble ribbensbrudd bandasjert ved bruk av plasterbandasje rundt brystkassen, men dette ga mange tilfelle av lungebetennelse (pneumoni) og er ikke praktisert nå.
Parachrysops bicolor

***Parachrysops bicolor*** er en glansvinge som tilhører underfamilien stjertvinger (Theclinae).

## Utseende
En liten stjertvinge uten påfallende stjerter på bakvingen.

## Utbredelse
Arten er endemisk for Ny-Guinea.

## Systematisk inndeling
Arten blir ofte regnet til slekten *[[Philiris]]*.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Luciini Lyell & Waterhouse, 1914
******* slekten *[[Parachrysops]]* Bethune-Baker, 1904 – bare én art:
******** *Parachrysops bicolor* Bethune-Baker, 1904

## Eksterne lenker
* 
* www.funet.fi – ''Parachrysops''
The History of the Standard Oil Company

***The History of the Standard Oil Company*** er en bok skrevet av journalisten Ida Tarbell i 1904. Det var en avsløring av Standard Oil Company, drevet på den tiden av oljemagnaten John D. Rockefeller, den rikeste personen i USAs historie. Boken var originalt delt opp i 19 deler i magasinet *[[McClure's]]* og var et eksempel på *[[muckraker]]*. Boka inspirerte mange andre journalister til å skrive om store bedrifter som, i fravær av sterke antitrust-lover på 1800-tallet, forsøkte å få monopol i ulike bransjer.

*The History of the Standard Oil Company* ble kreditert for å ha fremskyndet oppbruddet av Standard Oil, som kom i 1911.

## Eksterne lenker
* Complete text of ''The History of the Standard Oil Company'' 
* American Experience | The Rockefellers | Special Features | A Journalistic Masterpiece
Herbert Birchenough

**Herbert Birchenough** (født 21. september 1874 i Haslington, England, død 28. februar 1942 i Newcastle-under-Lyme, England) var en engelsk fotballkeeper.

## Karriere som spiller
Birchenough, som var født i Haslington, startet karrieren ved å spiller for lag i amatørligaen, som Haslington, Crewe Hornets, Nantwich Town, Sandbach St.Mary's og Audley, før han gikk til Burslem Port Vale i oktober 1897. Han etablerte seg raskt som førstevalg som keeper, og bidro til klubbens seier i Staffordshire Senior Cup i 1898. Port Vale gikk over fra Midland League til Football League Second Division i 1898/99-sesongen, og Birchenoughs innsats for laget i FA-cupseieren over Sheffield United var en betydelig faktor for klubbens innsats for gjenopptakelse i Football League. Etter 24 kamper i liga og cup i sesongen 1898-99, ble han i januar 1900 solgt til Glossop for £250, for å avhjelpe Port Vales finansielle situasjon. Glossop endte sist i Football League First Division, og hadde plasseringer på henholdsvis femte- og åttendeplass i ligaens andredivisjon de to etterfølgende sesongene. Birchenough gikk til Manchester United, hvor han spilte i 25 liga- og cupcamper i sesongen 1902-03. Han spilte senere for Crewe Alexandra i West Midlands Regional League.

## Meritter
**Burslem Port Vale**
* Staffordshire Senior Cup (1): 1898

## Referanser
Pekkala

**Pekkala** er et etternavn som kan vise til:
* Ahti Pekkala (1924, Haapavesi)
* Mauno Pekkala (1890, Sysmä  1952), en finsk statsminister
* Olli Pekkala (1987), en finsk skihopper
* Pekka Pekkala, en finsk politiker
* Tomi Pekkala (1988), en finsk profesjonell ishockeyspiller
* Vilho (Ferdinand) Pekkala (1898, Kotka  1974, Kotka), en finsk bryter

* Serafina Pekkala, oppdiktet, finsk heksedronning i Philip Pullmans barneboktrilogi *[[Den mørke materien]]*